จี้ สธ.เปิดผลตรวจประสิทธิภาพสมุนไพร หมอแสง
นายวีรพงษ์ เกรียงสินยศ กรรมการและเลขานุการมูลนิธิสุขภาพไทย กล่าวถึงกรณีผลการทดสอบประสิทธิภาพสมุนไพรสูตรของนายแสงชัย แหเลิศตระกูล หรือหมอแสง จ.ปราจีนบุรี ว่า ทราบว่าผลการทดสอบน่าจะออกแล้ว แต่ก็ดูแปลกและชวนสงสัยว่าเหตุใดกระทรวงสาธารณสุข (สธ.) จึงไม่เปิดเผยข้อมูลกับสาธารณชน ทั้งยังต้องขออนุญาตนายแสงชัย ซึ่งในฐานะที่ตนเป็นภาคประชาชน และมีการศึกษาข้อมูลเกี่ยวกับสมุนไพร และการดูแลผู้บริโภค เห็นว่าถ้าเรื่องนี้เป็นการเก็บข้อมูลโดยหน่วยงานรัฐเองเพื่อทดสอบประสิทธิภาพ ควรเร่งเปิดเผยข้อมูลต่อสาธารณชน ไม่ว่าผลจะเป็นเช่นไรเชื่อว่าจะเกิดประโยชน์กับทุกฝ่าย แต่หากเป็นตัวนายแสงชัยเสนอขอตรวจสมุนไพรเอง ก็เห็นว่าสมควรแล้วที่ต้องขออนุญาตนายแสงชัยก่อนเปิดเผย,นายวีรพงษ์ กล่าวต่อว่า ทั้งนี้ มองว่าเรื่องประสิทธิภาพสมุนไพรรักษามะเร็งของนายแสงชัย ถือเป็นประเด็นที่สังคมและผู้บริโภคส่วนใหญ่อยากรู้ ผลจะออกมาดีหรือไม่ ก็เป็นสิ่งที่ควรบอก ไม่จำเป็นต้องเรียกร้องให้มีการเปิดเผยสูตรเลย เพราะอาจจะเกี่ยวข้องกับลิขสิทธิ์ แต่คนอยากรู้ว่าดีหรือไม่ดี หากไม่สามารถรักษาได้ก็เป็นการตัดไฟแต่ต้นลม อีกทั้งรัฐยังถือว่าเป็นหน่วยงานหลักในการคุ้มครองประชาชน การแจ้งข้อมูลเร็วก็ช่วยลดอันตรายกับคนนับพัน นับหมื่น แต่หากเป็นเรื่องดี ภาครัฐก็ควรดาหน้าให้การสนับสนุนอย่างเต็มตัว ยกย่องส่งเสริม สนับสนุนงานวิจัยต่อยอด เพราะถือเป็นหมอยาพื้นบ้านและภูมิปัญญาไทยที่ต่อยอดได้ถึงระดับ 4.0.
กรณีผลการทดสอบประสิทธิภาพสมุนไพรสูตรของหมอแสง จ.ปราจีนบุรี ว่าทราบว่าผลการทดสอบน่าจะออกแล้ว แต่ก็ดูแปลกและชวนสงสัยว่าเหตุใดกระทรวงสาธารณสุข (สธ.) จึงไม่เปิดเผยข้อมูลกับสาธารณชน
หมอแสง,มูลนิธิสุขภาพไทย,ยาสมุนไพร,รักษามะเร็ง,ยาหมอแสง,สุขภาพ